b"\n_START_ARTICLE_\nBanda blanca\n_START_SECTION_\nIntroducci\xc3\xb3\n_START_PARAGRAPH_\nBanda Blanca en Telecomunicacions \xc3\xa9s una zona de l'espectre radioel\xc3\xa8ctric que ha quedat buida gr\xc3\xa0cies a la digitalitzaci\xc3\xb3 de la Televisi\xc3\xb3 Terrestre._NEWLINE_Actualment pels canvis t\xc3\xa8cnics a la televisi\xc3\xb3, abans anal\xc3\xb2gica i ara digital, s'allibera un ampli espectre freq\xc3\xbcencial entre els 50 MHz i els 900 MHz._NEWLINE_Aix\xc3\xb2 \xc3\xa9s degut al fet que les transmissions digitals poden anar en canals adjacents mentre que les transmissions anal\xc3\xb2giques no. Aix\xc3\xb2 significa que la banda de transmissi\xc3\xb3 es pot comprimir en menys canals i aix\xc3\xb2 suposa m\xc3\xa9s transmissions._NEWLINE_Aquestes freq\xc3\xbc\xc3\xa8ncies lliures s'anomenen Banda Blanca._NEWLINE_La Uni\xc3\xb3 Europea es va proposar redistribuir la banda de freq\xc3\xbc\xc3\xa8ncies i unir totes les freq\xc3\xbc\xc3\xa8ncies de la banda blanca, creant el Dividend digital.\n_START_SECTION_\nEl Cas Espanyol\n_START_PARAGRAPH_\nActualment, el 2011, el govern d'Espanya ha decidit aprovar el lan Marco de Actuaciones para la liberaci\xc3\xb3n del Dividendo Digital. Aix\xc3\xb2 permet identificar, planificar, executar i gestionar totes les actuaci\xc3\xb3ns necess\xc3\xa0ries per a poder alliberar la banda 790 a 862 MHz._NEWLINE__NEWLINE_El consens de la banda 790-862 MHz com a Dividend Digital, a nivell europeu, es va materialitzar en el moment en qu\xc3\xa8 Espanya estava plenament immersa en el seu proc\xc3\xa9s de transici\xc3\xb3 a la televisi\xc3\xb3 digital, sense capacitat de paralitzar-ho o modificar-ho sense inc\xc3\xb3rrer en un risc cert de fer-ho inviable o retardar-ho per un llarg per\xc3\xadode._NEWLINE_Aix\xc3\xb2 va provocar una singularitat enfront d'altres pa\xc3\xafsos del nostre entorn europeu: ara com ara la major part dels serveis de televisi\xc3\xb3 digital es presten a Espanya, precisament, en la banda del Dividend Digital, per la qual cosa el proc\xc3\xa9s per al seu alliberament tanca aspectes d'una considerable complexitat._NEWLINE_En primer lloc \xc3\xa9s necessari identificar, planificar i coordinar internacionalment noves freq\xc3\xbc\xc3\xa8ncies fora de la banda de la Banda Blanca per substituir a les freq\xc3\xbc\xc3\xa8ncies que han de ser alliberades, i, una vegada planificades aquestes noves freq\xc3\xbc\xc3\xa8ncies, cal abordar el complex proc\xc3\xa9s per portar les emissions televisives actuals a les noves freq\xc3\xbc\xc3\xa8ncies, la qual cosa permetr\xc3\xa0 l'alliberament del Divident Digital._NEWLINE_Els avantatges i beneficis futurs derivats de la reserva d'aquesta banda per als nous serveis acordats a nivell comunitari, justifiquen l'esfor\xc3\xa7 a realitzar per escometre aquesta complexa tasca de reordenaci\xc3\xb3 de l'espectre radioel\xc3\xa8ctric.\n_START_SECTION_\nObjectius\n_START_PARAGRAPH_\nL'Objectiu General del Plan Marco \xc3\xa9s establir les condicions t\xc3\xa8cniques i econ\xc3\xb2miques necess\xc3\xa0ries que permetin garantir la reordenaci\xc3\xb3 de l'espectre radioel\xc3\xa8ctric per a l'alliberament de la banda de freq\xc3\xbc\xc3\xa8ncies 790 a 862 MHz, actualment dedicada al servei de televisi\xc3\xb3, per destinar-la principalment a serveis avan\xc3\xa7ats de comunicacions electr\xc3\xb2niques i, d'aquesta manera complir els compromisos adquirits amb els operadors despr\xc3\xa9s de les licitacions de freq\xc3\xbc\xc3\xa8ncies. Sempre amb el menor impacte possible en els ciutadans i agents afectats._NEWLINE_Un augment dels recursos d'espectre disponibles crea noves oportunitats per a la innovaci\xc3\xb3 en sectors orientats als serveis com la salut, l'educaci\xc3\xb3, el govern i l'accessibilitat electr\xc3\xb2nica._NEWLINE_L'obertura de noves bandes de freq\xc3\xbc\xc3\xa8ncia per a diferents serveis._NEWLINE_La Banda Blanca brinda l'oportunitat d'introduir la 4a Generaci\xc3\xb3 de telefon\xc3\xada m\xc3\xb2bil Long Term Evolution (LTE) aix\xc3\xad com assegurar la cobertura de la banda ampla m\xc3\xb2bil ultrar\xc3\xa1pida al 98% de la poblaci\xc3\xb3, facilitant el compliment dels objectius de l'Agenda Digital per a Europa i contribuint decididament a reduir la bretxa digital."